Anders Aukland
Store norske leksikon,Sport og spill,Skisport,Langrenn
Anders Aukland er en norsk skiløper, løper, triatlet og hundekjører. Han ble olympisk mester i stafett i 2002, verdensmester i 2003. VM-sølv på 50 km (fellesstart) i 2005 og på 30 km (fellesstart) i 2003. I alt har han tatt 6 seirer i verdenscuprenn og ble nummer 3 sammenlagt i sesongen 2001/2002. I 2001 og 2003 tok han annenplass på 50 km i Holmenkollen.
Aukland vant i 2004 Vasaloppet som andre nordmann etter Ole Ellefsæter (1971). Han vant Birkebeinerrennet i 2006, 2010, 2012 og 2013 og italienske Marcialonga (70 km) i 2004 og 2008 (Jørgen Aukland ble nummer 2). I 2008 vant han også verdenscupen på langdistanse sammenlagt (FIS Marathon Cup). NM på 50 km i 2008 (innlagt i det 56 km lange turrennet Rensfjellrennet).Aukland har også 6 NM i friidrett (5000 m, 10 000 m, terrengløp), samt en rekke NM i hundekjøring, vintertriatlon og duatlon.Han ble tildelt Egebergs ærespris i 2001.Klubber: Oseberg Skilag; Tønsberg Friidrettsklubb. Les mer i Store norske leksikon langrenn skisport